Gandia posa en marxa un dispositiu especial per ajudar el poble d'Ucraïna
08 març 2022

## Gandia posa en marxa un dispositiu especial per ajudar el poble d'Ucraïna08 març 2022Última actualització: 08 març 2022

![](../gestion/img/d265a159273884b24f7ce3fe5b883effa1a354aff2e40d87cba1f5bd9197bbaa.jpg)  
  

L'alcalde de Gandia, José Manuel Prieto, acompanyat per la regidora delegada de Cooperació, Liduvina Gil; i l'edil responsable de Benestar Social, Inmaculada Rodríguez ha comparegut aquest matí davant dels mitjans de comunicació per informar del dispositiu que l'Ajuntament ha posat en marxa per canalitzar tota l'ajuda de la ciutat a Ucraïna després d'haver mantingut reunions amb el Consolat, analitzat les directrius de la Federació Valenciana de Municipis i Províncies i de la Generalitat Valenciana.  
"_No hem volgut fer passos en fals, per això hem preferit assegurar tot el procés i esperat que altres institucions ens indicaren els passos a seguir_" va explicar Prieto qui s'ha mostrat convençut que "G_andia tornarà a demostrar que és una ciutat solidària i estarà a l'altura de les circumstàncies_".

D'aquesta manera s'estableix un dispositiu de quinze dies que serà avaluat després de la finalització i que es podrà modificar en funció de l'evolució del conflicte centrat en diversos aspectes clau:

**1.- RECOLLIDA DE MATERIAL**  
S'habiliten des de demà 9 de març fins al 23 de març l'Espai Baladre i el Centre Cívic de Roís de Corella en horari de dilluns a divendres de 17 a 20 hores.

El material que es recollirà és el que especifique a cada moment la Federació Valenciana de Municipis i Províncies. Es demana a la ciutadania que consulte la erb [www.fvmp.es](https://www.fvmp.es/comunicado-sobre-necesidades-para-la-ayuda-humanitaria-de-ucrania/) per actualitzar aquesta informació, ja que pot canviar en funció de com evolucione el conflicte.

**2.- VOLUNTARIAT**  
Per fer la recollida de material és necessària la col·laboració ciutadana. Aquelles persones que vulguen actuar com a voluntàries en la recollida del material poden sol·licitar-ho de dues maneres:  
Telefonant al 608 007 352, de 9 a 14 i de 16 a 20 hores. També poden telefonar a l'Ajuntament de Gandia al 96 295 94 00 o enviar un correu electrònic a ucrania@gandia.org

També cal l'ajuda de persones que puguen exercir com a traductores de l'ucraïnés. Per poder presentar-se com a voluntàries també poden utilitzar els telèfons i el correu electrònic abans esmentats.

**3.- ACOLLIDA I ALLOTJAMENT DE FAMÍLIES I MENORS**  
La Generalitat ha habilitat una [**web**](https://gvaoberta.gva.es/es/ucrania) per a les persones on s'aporta informació sobre què fer si tenen possibilitat de cedir un allotjament, o si volen acollir alguna família, o fins i tot algun menor.

Des de l'Ajuntament de Gandia s'atendran les qüestions relatives a acolliment i allotjament de famílies d'Ucraïna des de l'Oficina PANGEA, situada a la plaça de les Xocolateres, al Centre Joan Climent.

En aquesta oficina s'explicaran tots els tràmits que cal emplenar per a aconseguir un NIE temporal, un tràmit que, també pot ser sol·licitat ja a través del següent correu electrònic de la Policia Nacional: valencia.proteccioninternacional1@policianacional.es

D'altra banda, si alguna persona vol cedir un habitatge, ho podrà fer a través de la **[web de la Generalitat](https://forms.office.com/pages/responsepage.aspx?id=sPLEJpzX2EibbGBSSkjxKItThbJ-qrhLggurdL73sqtUMjU4MUZGSFdGRjVQU1gzTENKNjNJRjNEUCQlQCN0PWcu)**, però també pot acudir a l'Oficina d'Habitatge de l'Ajuntament de Gandia, a la plaça Tirant, per a rebre ajuda en la tramitació de la documentació necessària per a poder oferir l'habitatge.

**4.- DONACIONS ECONÒMIQUES**

D'altra banda, tant Càritas com la Creu Roja han habilitat dos comptes bancaris per a qui vulga fer donatius.

_**CREU ROJA**_

SANTANDER  
ES44 0049 0001 5321 1002 2225 o BIZUM 33512  
BBVA  
ES92 0182 2370 4600 1002 2227 o BIZUM 33467  
CAIXABANK  
ES28 2100 0600 8502 0196 0066 o BIZUM 04057  
SABADELL  
ES31 0081 5232 2800 0108 4716 o BIZUM 04048  
BANKINTER  
ES75 0128 0010 9701 0012 1395 o BIZUM 00087  
B. COOPERATIVO  
ES86 0198 0500 8020 2205 3421 o BIZUM 02727  
TRIODOS  
ES18 1491 0001 2130 0008 9598

_**CÁRITAS**_

CAIXA POPULAR  
ES68 3159 0064 1323 9147 6013

[Twittear](https://twitter.com/share)